LAN
LAN, plenius localis areae reticulum (Anglice local area network), est reticulum computatrale quod computatra intra regionem circumscriptam inter se conectit, sicut domum, scholam, laboratorium, campum universitarium, et aedificium officinarum. Contra est WAN? (latae areae reticulum), quod maius spatium geographicum comprehendit, sed pletrumque lineas conductas implicat. Computatrum ipsum habet processorium medium, sed computatra etiam data inter se commutare possunt opesque communicare sicut interrete, typographum, etc. Telephonum non necesse est. Hodie technologiae ad retia latissime operanda sunt Ethernet per filum et wi-fi per radium. Inter technologias obsoletas sunt ARCNET, Token Ring, et AppleTalk.